text: Halal-slagterne breder sig  ud i provinsen
  15 januar 2015 kl. 05.00
  De seneste 10 år er det gået stærkt tilbage med antallet af små selvstændige traditionelle danske slagterbutikker. Visse steder er faldet på hele 25 %.
  Til gengæld er små slagterbutikker, der kun sælger halal-slagtet kød, ikke længere blot noget kunderne finder i det indre København. Den type butikker dukker i stigende omfang nu også op i provinsen.
  I Smedegade i Horsens har tyrkiske Volkan Gürledik overtaget lokalerne, hvor der i flere generationer har været en traditionel dansk slagterforretning.
  Volkan Gürledik er egentlig udlært murer, men da han kunne se, at der var et marked for halal-slagtet oksekød, satsede han på en slagterforretning.
  Udskæringerne er ikke helt de samme, som det man kan få hos en traditionel slagter, og der sælges ikke pålæg hos en halal-slagter.
  Alligevel oplever Volkan Gürledik, at kunderne ikke udelukkende er af anden etnisk oprindelse.
  Se med når TV SYD+ torsdag klokken 15.00 sender programmet Naboer direkte fra Smedegade i Horsens.
  